wickkiey/tamil-wikipedia-chunked huggingface dataset:
# சோஹ்னி மஹிவால்

## கதை

உள்ள சுய் சிம்பிலி கோவிலில் இருந்து சோனி மஹிவால் நாட்டுப்புறக் கதையின் சுவரோவியம்]]
18 ஆம் நூற்றாண்டில் ( முகலாயர் காலத்தின் பிற்பகுதியில்), துல்லா (தூல்ஹா) என்ற குயவனுக்கு சோஹ்னி என்ற அழகிய பெண் பிறந்தாள். அவர்கள் கும்ஹர் இனத்தைச் சேர்ந்தவர்கள். பஞ்சாபின் குஜராத்தில் வசித்து வந்தனர்.சோஹ்னி வளர்ந்தவுடன், அவள் தந்தையின் பானைகளை அலங்கரிக்க உதவினாள். இவர்களது கடை ராம்பியாரி மஹால் அருகே ஆற்றங்கரையில் இருந்ததாக கூறப்படுகிறது. *சூராக்கள்* (தண்ணீர் குடங்கள்) மற்றும் குவளைகள் வணிகச் சக்கரவண்டியிலிருந்து இறங்கியவுடன், அவள் அவற்றின் மீது கலை வடிவமைப்புகளை வரைந்து அவற்றை விற்பனைக்கு வைப்பாள்.
# சோஹ்னி மஹிவால்

## கதை

### புகாராவின் இஸத் பைக்

புகாராவில் ( உசுபெக்கிசுத்தான் ) ஒரு பணக்கார வர்த்தகரான ஷா இஸ்ஸத் பைக், வியாபார நிமித்தமாக பஞ்சாப் வந்து குஜராத்தில் தங்கினார். இங்கே அவர் கடையில் பணி செயடங்கள் மற்றும் குவளைகளை வாங்குவதாக இருந்தார்.  
சோஹ்னியும் இஸத் பெய்க்கிடம் தன் இதயத்தை இழந்தார். தனது வணிகவண்டியுடன் புகாராவுக்குத் திரும்புவதற்குப் பதிலாக, பிரபுவாகப் பிறந்த இஸ்ஸத் பைக், துல்லாவின் வீட்டில் வேலைக்காரனாகப் பணிக்குச் சேர்ந்தார். அவர்களின் எருமை மாடுகளை கூட மேய்ச்சலுக்கு அழைத்துச் செல்வார். விரைவில், அவர் *மெஹர்* அல்லது "மஹிவால்" (எருமை மேய்ப்பவர்) என்று அறியப்பட்டார்.
# சோஹ்னி மஹிவால்

## கதை

### சோஹ்னியின் திருமணம்

சோஹ்னி மற்றும் மஹிவாலின் காதல் கும்ஹர் சமூகத்தினரிடையே சலசலப்பை ஏற்படுத்தியது. இந்தச் சமூகத்தைச் சேர்ந்த ஒரு மகள் வெளிநாட்டவரைத் திருமணம் செய்து கொள்வதை ஏற்க முடியவில்லை. எனவே அவளுடைய பெற்றோர் உடனடியாக வேறு ஒரு குயவனுடன் அவளுக்குத் திருமணம் செய்து வைத்தார்கள். அந்த குயவன் திருமண விருந்திற்காகத் தனது வீட்டிற்கு வந்த போது, சோஹ்னி உதவியற்றவராக உணர்ந்தார். அவள் கணவனின் வீட்டிற்கு பல்லக்கில் அனுப்பப்பட்டாள்.  
இஸ்ஸாத் பெய்க் உலகைத் துறந்து, ஒரு ஃபக்கீராக (துறவி) வாழத் தொடங்கினார். அவர் இறுதியாக சோஹ்னியின் புதிய இல்லமான ஹமிர்பூரில் இருந்து செனாப் ஆற்றின் குறுக்கே இருந்த ஒரு சிறிய குடிசைக்குச் சென்றார். உலகமே அயர்ந்து தூங்கிக் கொண்டிருந்த இரவின் இருளில் காதலர்கள் ஆற்றங்கரையில் சந்திப்பார்கள். இஸ்ஸாத் ஆற்றங்கரைக்கு வருவார். சோஹ்னி ஒரு கடினமான சுடப்பட்ட குடத்தின் உதவியுடன் (அது மூழ்காதபடி தலைகீழாக்கி) நீந்தி அவரை சந்திக்க வருவார். மெஹர் தவறாமல் ஒரு மீனைப் பிடித்து அவளுக்காகக் கொண்டு வருவார். ஒருமுறை, அதிக அலை காரணமாக மீன் பிடிக்க முடியாமல் போனபோது, மெஹர் தனது தொடையின் ஒரு பகுதியை வெட்டி வறுத்தெடுத்தார் என்று கூறப்படுகிறது. சோஹ்னி இதை முதலில் உணரவில்லை, ஆனால் இந்த மீனின் சுவை வித்தியாசமானது என்று அவள் இஸ்ஸாத்திடம் சொன்னாள். அவள் அவன் காலில் கை வைத்தபோது, மெஹர் செய்ததை உணர்ந்தாள். இது அவர்களின் காதலை வலுப்படுத்தியது.
# சோஹ்னி மஹிவால்

## கதை

### சோக முடிவு

இதற்கிடையில், அவர்களின் காதல் சந்திப்பு பற்றிய வதந்திகள் பரவின. ஒரு நாள் சோஹ்னியின் மைத்துனி அவளைப் பின்தொடர்ந்து சென்று சோஹ்னி தன் மண் குடத்தை வைத்திருந்த மறைவிடத்தைப் பார்த்தாள். அவள் தனது தாயான சோஹ்னியின் மாமியாரிடம் இதைத் தெரிவித்தாள். சோஹ்னியின் கணவரிடம் (அவர் ஒரு வணிக பயணத்திற்கு வெளியே சென்றவர்) கூறுவதற்கு பதிலாக, பெண்கள் தங்கள் கைகளில் முடிவை எடுத்து விஷயத்தை முடிக்க முடிவு செய்தனர். மறுநாள், அம்மைத்துனி கெட்டியான சுடப்பட்ட குடத்தை அகற்றி, அதற்குப் பதிலாக சுடாத குடத்தைக் கொண்டு மறைவிடத்தில் வைத்தாள். அன்று இரவு, சோஹ்னி குடத்தின் உதவியுடன் ஆற்றைக் கடக்க முயன்றபோது, அது தண்ணீரில் கரைந்து, சோஹ்னி நீரில் மூழ்கி இறந்தார். ஆற்றின் மறுகரையில் இருந்து, சோஹ்னி நீரில் மூழ்குவதைக் கண்ட மெஹர், அவளைக் காப்பாற்ற ஆற்றில் குதித்து, அவரும் நீரில் மூழ்கினார். இதனால் காதலர்கள் மீண்டும் மரணத்தில் இணைந்தனர்.
# சோஹ்னி மஹிவால்

## சோஹ்னி-மெஹரின் சிந்தி பதிப்பு

சிந்து நதியின் மேற்குக் கரையில் வாழும் ஜாட் பழங்குடியினப் பெண் சோஹ்னி என்று நம்பப்படும் சிந்துவில் கதையின் சற்றே வித்தியாசமான பதிப்பு கூறப்பட்டுள்ளது. சோஹ்னியின் கணவரான தாம், கிழக்குக் கரையில் வசிக்கும் சம்டியா இனத்தைச் சேர்ந்தவர். சோஹ்னி மெஹரின் சிந்தி காதல் கதையின் உண்மையான பதிப்பில், சோஹ்னி குயவர் கும்ஹர் பழங்குடியினரின் மகள் என்று நம்பப்பட்டது. சோஹ்னிக்கும் மெஹருக்கும் இடையிலான காதல், ஆற்றின் மீது திருமண ஊர்வலத்தின் போது மெஹர் அவளுக்குக் கொடுத்த பால் பானம் காரணமாக வந்தது எனக் கூறப்படுகிறது.
# சோஹ்னி மஹிவால்

## சோஹ்னி மற்றும் மஹிவால் கல்லறை

புராணத்தில் உள்ளது ஹைதராபாத், பாகிஸ்தானில் இருந்து. ஷாதாத்பூரில் உள்ள நவாப்ஷா சாலையில் சோஹ்னியின் கல்லறை அமைந்துள்ளது.
# சோஹ்னி மஹிவால்

## பிரசித்தி பெற்ற கலாச்சாரம்

ஃபசல் ஷா சயாத் என்பவரால் சோஹ்னி மற்றும் மஹிவாலின் கதை, *சோஹ்னி மஹிவால்* என்ற பஞ்சாபி பஞ்சாபி கிஸ்ஸாவால் (நீண்ட கவிதை) பிரபலப்படுத்தப்பட்டது. அவர் ஈர் ராஞ்சா, லைலா மஜ்னு மற்றும் பலர் மீது கவிதைகளை எழுதியுள்ளார்.  
சோஹ்னி மஹிவால் காதல் கதை, பதனே கானின் புகழ்பெற்ற பாடல் *சோஹ்னி கரே நு அகதி அஜ் மைனு யார் மிலா கதேயா உட்பட* பல நவீன பாடல்களுக்கு ஊக்கமளிக்கிறது. ஆலம் லோஹர் இந்த கலாமின் பல விளக்கங்களைச் செய்துள்ளார். மேலும் கதையை ஒரு பாடல் வடிவத்தில் முன்வைத்த முதல் பாடகர்களில் ஒருவர் இவராவார். பாக்கிஸ்தானிய பாப் இசைக்குழுவான நூரியின் *டோபரா ஃபிர் சே* பாலும், ஸ்டுடியோ பாகிஸ்தானின் (சீசன் 9) மிக சமீபத்திய *பார் சன்னா டி* என்ற பாடலும் இக்கதையால் ஈர்க்கப்பட்டு பாடப்பட்டவையாகும். *பார் சன்னா டி* முன்பு ஆரிஃப் லோஹர் மற்றும் சலீமா ஜவ்வாத் ஆகியோரால் 2013 ஆம் ஆண்டு ஜிந்தா பாக் திரைப்படத்திற்காக பாரம்பரிய நாட்டுப்புற பாடலை அடிப்படையாகக் கொண்டு பாடப்பட்டது.  
சோஹ்னி மஹிவாலின் பல ஓவியங்கள் சோபா சிங் போன்ற பிரபலமான கலைஞர்களால் தொடர்ந்து உருவாக்கப்பட்டு வருகின்றன. இந்த ஓவியங்களின் நாட்டுப்புற பதிப்புகள், உதாரணமாக காங்க்ரா பாணியில், பஞ்சாப் முழுவதிலும் காணப்படுகின்றன.*சோஹ்னி மஹிவால்* என்ற பெயரில் நான்கு இந்தி திரைப்பட பதிப்புகள் இந்தியாவில் தயாரிக்கப்பட்டன.
# சோனியா நித்யானந்த்

**சோனியா நித்யானந்த்** (*Soniya Nityanand*)(பிறப்பு 6 செப்டம்பர் 1962) இரத்தவியலில் நிபுணத்துவம் பெற்ற ஒரு இந்திய நோயெதிர்ப்பியல் நிபுணர் ஆவார். இவர் லக்னோவிலுள்ள கிங் ஜோர்ஜ் மருத்துவக் கல்லூரியில் தனது பட்டப்படிப்பு மற்றும் முதுநிலைப் பட்டப்படிப்பை முடித்தார். பின்னர் நித்யானந்த் 1996-ல் சுவீடனின் ஸ்டாக்ஹோமில் உள்ள கரோலின்ஸ்கா நிறுவனத்தில் நோயெதிர்ப்புத் துறையில் தனது முனைவர் பட்ட ஆய்வினைத் தொடர்ந்தார்.
# சோனியா நித்யானந்த்

## தொழில்

நித்யானந்த் தனது தொழில் வாழ்க்கையின் ஆரம்பக் கட்டத்தில், லக்னோவில் உள்ள கே. ஜி. எம். சியில் மருத்துவத்தில் உதவிப் பேராசிரியராகப் பணிபுரிந்தார். இங்கு இவர் அக்டோபர் 1991 முதல் நவம்பர் 1993 வரை பணியாற்றினார். இதன் பிறகு, நித்யானந்த், நவம்பர் 1993 முதல் எஸ். ஜி. பி. ஜி. ஐ. எம். எசில் பேராசிரியராக இருந்தார். ஆரம்பத்தில் நோயெதிர்ப்புத் துறையிலும் சமீபத்தில் குருதியியல் துறையிலும் பணியாற்றினார்.  
இவர் 1991-1992 ஆம் ஆண்டில் ஸ்டாக்ஹோமில் உள்ள கரோலின்ஸ்கா நிறுவனத்தில் நோயெதிர்ப்பு மற்றும் குருதியியல் பிரிவில் வருகை தரும் சகாவாக இருந்துள்ளார்.  
2021-ல், மருத்துவர் ராம் மனோகர் லோஹியா மருத்துவ அறிவியல் நிறுவனத்தின் இயக்குநராக நியமிக்கப்பட்டார்.
# சோனியா நித்யானந்த்

## விருதுகள்

நித்யானந்த் பல விருதுகளைப் பெற்றவர்:  
- 2003-04க்கான தொழில் வளர்ச்சிக்கான உயிரி தொழில்நுட்பத் துறை தேசிய உயிரியல் விருது
- இந்தியத் தேசிய அறிவியல் கழகத்தின் இளம் விஞ்ஞானி விருது 1990
- 2000ஆம் ஆண்டிற்கான இந்திய மருத்துவர்கள் சங்கத்தின் மருத்துவர் ஜே. சி. படேல் மற்றும் பி. சி. மேத்தா விருது
- மருத்துவர் என். என். குப்தா தங்கப் பதக்கம்
- சிறந்த மருத்துவ மாணவருக்கான அதிபர் பதக்கம்
# உமர் மார்வி

**உமர் மார்வி அல்லது மாருயி** ( , ), பாக்கிஸ்தானின் சிந்துவில் இருந்து வரும் ஒரு நாட்டுப்புறக் கதையாகும். ஒரு சக்திவாய்ந்த மன்னனின் தூண்டுதல்களையும், அரண்மனையில் ஒரு ராணியாக வாழ ஆசைப்படுவதையும் எதிர்த்து, ஒரு கிராமத்துப் பெண்ணான மார்வி மராய்ச், தனது சொந்த கிராம மக்களுடன் எளிய கிராமப்புற சூழலில் இருக்க விரும்புகிறாள்.  
ஷா அப்துல் லத்தீஃப் பிட்டாயின் *ஏழு கதாநாயகிகள்* என்றழைக்கப்படும் ஷா ஜோ ரிசாலோவிலும் தோன்றும் இது, சிந்துவின் ஏழு பிரபலமான சோகக் காதல் கதைகளில் ஒன்றாகும். மற்ற ஆறு கதைகள் சசுய் புன்ஹுன், *சோஹ்னி மெஹர்*, லிலன் சானேசர், நூரி ஜாம் தமாச்சி, சோரத் ராய் தியாச் மற்றும் மோமல் ரானோ ஆகியவையாகும் .
# உமர் மார்வி

## நாட்டுப்புறவியல்

உமர் மார்வியின் கதை என்னவெனில், மார்வி ஒரு இளம் தாரிப் பெண். அப்போதைய அமர்கோட்டின் ஆட்சியாளரான உமர் அவள் அழகைக் கண்டு அவளை மணக்க விரும்பினான். அவள் மறுத்ததால், அவளைக் கடத்தப்பட்டு வரலாற்றுச் சிறப்புமிக்க உமர்கோட் கோட்டையில் பல ஆண்டுகள் சிறையில் அடைக்கப்பட்டார். அவரது துணிச்சலின் காரணமாக, மார்வி தனது மண் மற்றும் தாய்நாட்டின் அன்பின் அடையாளமாக கருதப்படுகிறார்.
# உமர் மார்வி

## பிரபலம்

- பாகிஸ்தான் தொலைக்காட்சி நிறுவனம் 1993 இல் மார்வி என்ற தொடர் தழுவலை நடத்தியது. இந்தத் தொடர் மார்வி மற்றும் உமரின் கதையை நவீன அமைப்பில் சித்தரிக்கிறது. கஜல் சித்திக் நாயகியாகவும், ஹஸ்ஸாம் காசி உமராகவும் நடித்தனர்.
- உமர் மார்வி, இந்த நாட்டுப்புறக் கதையைத் தழுவி எடுக்கப்பட்ட ஒரு பாகிஸ்தான் திரைப்படமாகும். சையத் ஹுசைன் அலி ஷா ஃபஸ்லானி தயாரித்து, ஷேக் ஹாசன் இயக்கியுள்ளார். ஃபஸ்லானி, நிகாத் சுல்தானா, நூர் முகமது சார்லி மற்றும் பிப்போ ஆகியோர் நடித்துள்ளனர். மார்ச் 12, 1956 இல் வெளியிடப்பட்டது, இது பாகிஸ்தானில் தயாரிக்கப்பட்ட முதல் சிந்தி மொழி திரைப்படமாகும் .
- *உமர் மாருயி*, இந்திய எழுத்தாளர் ராம் பஞ்வானியின் சிந்தி நாடகமாகவும் வெளிவந்தது.
# உமர் மார்வி

## மேலும் பார்க்கவும்

- சிந்தி நாட்டுப்புறவியல்
- ஷா அப்துல் லத்தீப் பிட்டாய்
# எளிய மொழி

**எளிய மொழி** (*plain language*) என்பது படிப்பவருக்கு முடிந்தவரை விரைவாகவும், எளிதாகவும், முழுமையாகவும் புரியும் வகையில் வடிவமைக்கப்பட்டது. எளிய மொழி படிக்கவும், புரிந்துகொள்ளவும், பயன்படுத்த எளிதாகவும் இருக்க முயற்சிக்கிறது. இது தேவைக்கு அதிக சொற்களைக் கொண்ட, மிக நீளமான, சுற்றி வளைத்துச் சொல்கிற, சிக்கலான சொற்றொடரைத் தவிர்க்கிறது. பல நாடுகளில், திட்டங்கள் மற்றும் சேவைகளுக்கான அணுகலை அதிகரிக்க, பொது நிறுவனங்கள் எளிய மொழியைப் பயன்படுத்துவதை அந்தந்த நாட்டின் சட்டங்களின் மூலம் கட்டாயப்படுத்துகின்றன. ஐக்கிய நாடுகளின் ஊனமுற்றோர் உரிமைகள் சாசனம் அதன் *தகவல்தொடர்பு* வரையறையில் எளிய மொழியை உள்ளடக்கியுள்ளது.
# எளிய மொழி

## மேலும் பார்க்கவும்

- எளிய ஆங்கிலம்
# உத்யோக் ரத்தன் விருது

**உத்யோக் ரத்னா விருது** (தொழில்துறையின் நகை என அழைக்கப்படும்) விருதானது நாட்டின் பொருளாதார வளர்ச்சியில் சிறந்த பங்களித்துள்ள இந்திய குடிமக்களுக்கு ஆண்டுதோறும் வழங்கப்படுகிறது. இந்த விருதை இந்திய அரசாங்கத்துடன் இணைந்த இந்திய **பொருளாதார ஆய்வுகள் நிறுவனம்** (IES) வழங்கி வருகிறது மற்றும் இவ்விருதினைத் தேர்வு செய்பவர்கள் எந்த அரசியல் சமூக சார்பும் இல்லாமல் தேர்வு செய்யப்படவேண்டும் என்பதில் முழுமையான கவனம் செலுத்தப்பட்டுப் பொதுவாகச் சிறந்த குடிமக்களாக இருக்கும் நீதிபதிகள் மற்றும் சான்றோர்கள் குழுவால் தேர்வு செய்யப்படுகிறது. ஏற்கனவே உள்ள உறுப்பினர்களால் நியமனங்கள் செய்யப்படுகின்றன, ஒவ்வொரு வருடமும் நூற்றுக்கணக்கான இந்தியர்கள் இவ்விருதிற்குத் தகுதியிடையோராக விண்ணப்பித்து இருப்பார்கள், அவற்றிலிருந்து விருதுபெறுநர்களை இறுதி செய்யப் பல வாரங்கள் அல்லது மாதங்கள் ஆய்வு செய்ய வேண்டும்.  
இந்தியப் பொருளாதாரத்தை மேம்படுத்துவதில் கல்வியாளர்கள், பொருளாதார வல்லுநர்கள், நாடாளுமன்ற உறுப்பினர்கள் மற்றும் பிறரின் பங்களிப்பைக் கொண்டாட அரசாங்கத்துடன் இணைந்த முதன்மையான ஆராய்ச்சி சார்ந்த மற்றும் விழிப்புணர்வை ஊக்குவிக்கும் நிறுவனங்களில் ஒன்று பொருளாதார ஆய்வுகள் நிறுவனம் ஆகும்.
# உத்யோக் ரத்தன் விருது

## வெற்றியாளர்கள்

- கைலாஷ் தாஸ்
- மோதிலால் ஓஸ்வால்
- தனஞ்சய் தாதர்
- லீலா பூனவல்லா
- நரேந்திர பன்சால்
- அஜித் நரேன் ஹக்சர்
- சுரிந்தர் மேத்தா
- ஓம் பிரகாஷ் முன்ஜால்
- விரேஷ் ஓபராய்
- அனு மல்ஹோத்ரா
- சௌர்யா தோவல்
- ராகேஷ் பக்ஷி
- ஹரிஹரன் சந்திரசேகர்
- ராகேஷ் ராஜ்
- கமலேஷ் சுர்தி
- சௌரப் சென்
- ஷரத் சங்கி
- தாக்கூர் அனுப் சிங் - 2019
- ஜிகே ரெட்டி (நடிகர் விஷாலின் தந்தை) -2020
# கேரள விருதுகள்

**கேரள விருதுகள்** என்பது இந்திய அரசால் நிறுவப்பட்ட பத்ம விருதுகளின் மாதிரியில் இந்திய மாநிலமான கேரள அரசாங்கத்தால் நிறுவப்பட்ட மிக உயர்ந்த மாநில அளவிலான **குடிமக்கள் விருது**கள் ஆகும். **சமூகத்திற்கு தங்கள் விலைமதிப்பற்ற பங்களிப்பை** வழங்கிய தனிநபர்களுக்கு வழங்கப்படும் விருதுகளை 20 அக்டோபர் 2021 அன்று முதலமைச்சர் பினராயி விஜயன் அறிவித்தார். விருது பெற்றவர்களின் பெயர்கள் ஒவ்வொரு ஆண்டும் கேரள தினமாக அனுசரிக்கப்படும் நவம்பர் 1 அன்று அறிவிக்கப்படும். மேலும் விருதின் ஒரு பகுதியாக ரொக்கத்தை வழங்குவதில்லை என்றும் கேரள அரசு முடிவு செய்துள்ளது.
# கேரள விருதுகள்

## கேரள விருதுகளின் வகைகள்

கேரள விருதுகள் மூன்று பிரிவுகளாக உள்ளன.  
- **கேரளா ஜோதி** : இது மிக உயர்ந்த விருது மற்றும் ஒருவருக்கு மட்டுமே வழங்கப்படும்.
- **கேரளா பிரபா** : இது இரண்டாவது மிக உயர்ந்த விருது மற்றும் மூன்று நபர்களுக்கு வழங்கப்படுகிறது.
- **கேரளா ஸ்ரீ** : இது மூன்றாவது மிக உயர்ந்த விருது மற்றும் ஆறு நபர்களுக்கு வழங்கப்படுகிறது.  
விருது பெற்றவர்கள் சிறப்பு விருதுக் குழுவால் தேர்ந்தெடுக்கப்பட்ட இரண்டு துணைக் குழுக்களின் ஆய்வுக்குப் பிறகு ஆளுநரின் அதிகாரப்பூர்வ இல்லத்தில் வைத்து நடைபெறும் விழாவில் விருது வழங்கப்படும்.
# கேரள விருதுகள்

## முதல் விருது பெற்றவர்கள்

முதல் கேரள விருதுகளின் வெற்றியாளர்கள் 1 நவம்பர் 2022 அன்று அறிவிக்கப்பட்டு மரியாதை செலுத்தப்பட்டனர்.  
**கேரள ஜோதி**  
- எம்டி வாசுதேவன் நாயர் (இலக்கியம்), மலையாள இலக்கியத் தலைவன்  
**கேரள பிரபா**  
- மம்முட்டி (கலை), இந்திய-மலையாள நடிகர்
- ஓம்சேரி என்.என்.பிள்ளை (கலை, நாடகம், சமூக சேவை, பொது சேவை), டெல்லியைச் சேர்ந்த மலையாள நாடக ஆசிரியர்
- T. மாதவ மேனன் (அரசு சேவை, சமூக சேவை), முன்னாள் அரசு ஊழியர் மற்றும் சமூக சேவகர்  
**கேரள ஸ்ரீ**  
- கோபிநாத் முத்துகாட் (சமூக சேவை, கலை), மந்திரவாதி
- கணாய் குன்ஹிராமன் (கலை), சிற்பி
- கோச்சௌஸ் சிட்டிலப்பில்லி (சமூக சேவை, தொழில்), தொழிலதிபர்
- எம்.பி.பரமேஸ்வரன் (அறிவியல், சமூக சேவை), விஞ்ஞானி
- டாக்டர். சத்தியபாமா தாஸ் பிஜு (அறிவியல்), நீர்வீழ்ச்சி உயிரியலாளர்
- வைக்கம் விஜயலட்சுமி (கலை), பாடகி
# மஞ்சு பன்சால்

**மஞ்சு பன்சால்** (பிறப்பு. திசம்பர் 1, 1950) மூலக்கூறு உயிரியல் இயற்பியல் துறையில் நிபுணத்துவம் பெற்றவர். தற்போது, பெங்களூரில் உள்ள இந்திய அறிவியல் கழகத்தில் மூலக்கூறு உயிரியல் இயற்பியல் பிரிவுக்கான தத்துவார்த்த உயிரியல் இயற்பியல் குழுவில் பேராசிரியராக உள்ளார். இவர் பெங்களூரில் உள்ள உயிர்த்தகவலியல் மற்றும் பயன்பாட்டு உயிரித்தொழில்நுட்பவியல் நிறுவனத்தின் நிறுவனர் இயக்குநராக உள்ளார்.
# மஞ்சு பன்சால்

## கல்வி

பன்சால் ஐதராபாத் மற்றும் தேராதூனில் பள்ளிப்படிப்பை முடித்தார். இவர் அறிவியலில் மிகுந்த ஆர்வத்தை வளர்த்துக் கொண்டார். பின்னர் ஐதராபாத்தில் உள்ள உசுமானியா பல்கலைக்கழகத்தில் இளநிலை மற்றும் முதுநிலை அறிவியல் பட்டங்களைப் பெற்றார். 1972-ல் பன்சால் முனைவர் பட்டத்திற்காகப் பெங்களூரில் உள்ள இந்திய அறிவியல் கழகத்தின் மூலக்கூறு உயிரியல் இயற்பியல் பிரிவில் சேர்ந்தார். உயிரியல் இயற்பியலாளர் கோ. நா. இராமச்சந்திரனின் வழிகாட்டுதலின் கீழ், நார்புரத கொலாஜனின் முச்சுழல் கட்டமைப்பின் தத்துவார்த்த மாதிரியில் பணிபுரியும் வாய்ப்பைப் பெற்றார். 1977-ல் முனைவர் பட்டம் பெற்றார். இதன்பிறகு, இவர் 1981 வரை இடது சுழல் மற்றும் பிற அசாதாரண டி. என். ஏ. அமைப்புகளில் முனைவர் பட்ட பிந்திய ஆய்வாளராகத் தொடர்ந்து பணியாற்றினார். பின்னர் இவர் ஐடெபெர்க்கில் உள்ள ஐரோப்பிய மூலக்கூறு உயிரியல் ஆய்வகத்தில் அலெக்சாண்டர் வோன் கூம்போல்ட் சகாவாக ஆய்வினை மேற்கொள்ள ஜெர்மனிக்குச் சென்று ஓராண்டு பாக்டீரியாவினைத் தாக்கும் இழை தீநுண்மிகளின் கட்டமைப்பில் பணியாற்றினார்.
# மஞ்சு பன்சால்

## விருதுகளும் கௌரவங்களும்

பன்சால் 1979-ல் இளம் அறிவியலாளர் பதக்கத்தினை இந்திய தேசிய அறிவியல் கழகத்திடமிருந்து பெற்றார். இவர் 1998ஆம் ஆண்டு முதல் இந்திய அறிவியல் கழகம், பெங்களூர் மற்றும் இந்திய தேசிய அறிவியல் கழகம், அலகாபாத் ஆகியவற்றின் உறுப்பினராக உள்ளார்
# தேசிய உலோகவியலாளர்கள் தின விருதுகள்

**தேசிய உலோகவியலாளர்கள் தின** (என்எம்டி) விருது என்பது இந்தியாவில் உலோகவியலை ஊக்குவிப்பதற்காக, இந்திய அரசின் எஃகு மற்றும் சுரங்க அமைச்சகத்தால் 1962 இல் நிறுவப்பட்ட ஒரு விருதுத் திட்டமாகும். கொல்கத்தாவில் உள்ள இந்திய உலோகங்கள் நிறுவனம் (ஐஐஎம்), விருதுகளுக்கான விண்ணப்பங்களை அழைப்பது, விருது பெற்றவர்களைத் தேர்ந்தெடுப்பதற்கான செயலக உதவி மற்றும் விருதுகளை வழங்குவதற்கான விழாவை ஏற்பாடு செய்வது ஆகிய பணிகளை பொறுப்பேற்று செய்து வருகிறது .  
உலோகவியல் துறைகளில் செயல்பாடு, ஆராய்ச்சி, வடிவமைப்பு, கல்வி, கழிவு மேலாண்மை, ஆற்றல் பாதுகாப்பு உள்ளிட்ட பல்வேறு திட்டங்களில் சிறந்த முறையில் செய்யப்பட்டுள்ள பங்களிப்புகளுக்காக ஒவ்வொரு ஆண்டும் நவம்பர் 14 அன்று விருதுகள் வழங்கப்படுகின்றன.  
விருதுத் தொகை உருக்கு அமைச்சகத்தின் ஆண்டு நிதி ஒதுக்கீட்டில் இருந்து வழங்கப்படுகிறது. உருக்கு அமைச்சகத்தின் இயக்குனர்களில் ஒருவர் தலைமையின் கீழ் ஒரு தேர்வுக் குழு, தொழிலின் புகழ்பெற்ற உறுப்பினர்களைக் கொண்டது, விருது பெற்றவர்களைத் தேர்ந்தெடுக்கிறது.  
தற்போது ஆண்டுதோறும் 13 விருதுகள் வழங்கப்படுகின்றன, அவை பின்வருமாறு :
| 1 | வாழ்நாள் சாதனையாளர் விருது | 1 | 4,00,000/- |
| --- | --- | --- | --- |
| 2 | தேசிய உலோகவியலாளர் விருது (தொழில்) | 1 | 3,00,000/- |
| 3 | தேசிய உலோகவியலாளர் விருது (ஆராய்ச்சி மற்றும் கல்வித்துறை) | 1 | 3,00,000/- |
| 4 | ஆண்டின் சிறந்த உலோகவியலாளர் (ஃபெரஸ்) | 2 | தலா 1,25,000/- |
| 5 | ஆண்டின் சிறந்த உலோகவியலாளர் (ஃபெரஸ் அல்லாத) | 1 | 1,25,000/- |
| 6 | ஆண்டின் சிறந்த உலோகவியலாளர் (உலோக அறிவியல்) | 2 | தலா 1,25,000/- |
| 7 | ஆண்டின் சிறந்த உலோகவியலாளர் (சுற்றுச்சூழல்) | 1 | 1,25,000/- |
| 8 | ஆண்டின் இளம் உலோகவியலாளர் (ஃபெரஸ்) | 1 | 75,000/- |
| 9 | ஆண்டின் இளம் உலோகவியலாளர் (இரும்பு அல்லாத) | 1 | 75,000/- |
| 10 | ஆண்டின் இளம் உலோகவியலாளர் (உலோக அறிவியல்) | 1 | 75,000/- |
| 11 | சிறப்புச் சான்றிதழ் | உதாரணமாக | 50,000/- |
| மொத்தம் | 13 | 20,25,000/- | } |
இந்திய உலோகங்கள் நிறுவனம் (IIM), கொல்கத்தா வழக்கமான பணிகளைக் கையாளும் செயலகமாக உள்ளது, உருக்கு அமைச்சகத்தின் தொழில்நுட்பப் பிரிவு, பின்வரும் செயல்பாடுகளைத் தொடர்வதில் அமைச்சகத்தின் முக்கிய புள்ளியாக உள்ளது:  
பிரிவுடன் ஒருங்கிணைப்பு. அதாவது இந்திய உலோகங்கள் நிறுவனம், கொல்கத்தா, உடன் கலந்தாலோசித்து விருது பெற்றவர்களின் மதிப்பீடு/தேர்வுக்கான என்எம்டி விருதுகள் தேர்வுக் குழுவின் விருதுத் தொகைக்கான அரசமைப்புக்கான நிதி ஒதுக்கீட்டிற்கு அமைச்சகத்திடமிருந்து ஒப்புதல் அளிக்க ஏற்பாடு செய்கிறது. வகுக்கப்பட்ட நடைமுறையின்படி வெவ்வேறு பிரிவுகளின் கீழ் விருது பெற்றவர்கள் தேர்வு.
# தேசிய உலோகவியலாளர்கள் தின விருதுகள்

## 53 வது தேசிய உலோகவியலாளர்கள் தினம்

53 வது தேசிய உலோகவியல் நிபுணர்கள் தினம் (என்எம்டி) 2015 நவம்பர் 13 முதல் 16 வரை நான்கு நாட்கள் தமிழ்நாட்டில் உள்ள கோவையில் வைத்து கொண்டாடப்பட்டது. நிகழ்வின் ஒரு பகுதியாக நவம்பர் 13 அன்று ஏற்பாடு செய்யப்பட்ட "தொலைநோக்கு பார்வை 2025 - உருக்கு தொழிலில் உலகளாவிய சவால்கள் மற்றும் வாய்ப்புகள்" என்ற தலைப்பில் ஒரு நாள் சர்வதேச கருத்தரங்கம் இதன் சிறப்பம்சமாகும். இந்த முன்முயற்சியின் கீழ், இந்தியா மற்றும் வெளிநாடுகளில் இருந்து புகழ்பெற்ற பேச்சாளர்கள் குறிப்பிட்ட கருப்பொருள்களில் முழுமையான விரிவுரைகளை வழங்கினர்.  
நாட்டின் பொருளாதார வளர்ச்சியில் உலோகவியலாளர்கள் ஆற்றிய முக்கிய பங்கிற்கு மரியாதை செலுத்தும் வகையிலும், இந்தியாவின், புகழ்பெற்ற உலோகவியலாளர்கள் மற்றும் இந்தியாவின் பொருள் விஞ்ஞானிகளின் விலைமதிப்பற்ற பங்களிப்புகளுக்காகவும் இவ்விருதுகள் வழங்கப்பட்டு கௌரவிக்கப்படுகிறது. இந்நிகழ்ச்சியின் ஒரு பகுதியாக உலோகவியல் சமூகத்தின் முன் தங்கள் தொழில்நுட்ப சாதனைகளை காட்சிப்படுத்தினர்.  
14 நவம்பர் 2015 அன்று நடந்த என்எம்டி நடவடிக்கைகளில், பேராசிரியர். என்.பி.காந்தி நினைவகம், டாக்டர். தயா ஸ்வரூப் நினைவு மற்றும் ஜி.டி.பிர்லா பதக்கம் ( கன்ஷ்யாம் தாஸ் பிர்லா ) விரிவுரைகள். IIM ஆனது உலோகவியலாளர்கள், பொருள்சார் விஞ்ஞானிகள், வல்லுநர்கள், ஆராய்ச்சியாளர்கள், ஆசிரியர்கள் மற்றும் மாணவர்களின் சிறப்பான பங்களிப்புகளை அங்கீகரித்து வெகுமதி அளிக்கிறது.
# ரசனா பண்டாரி

**ரசனா பண்டாரி** (*Rashna Bhandari*), இந்தியாவில் ஐதராபாத்தில் உள்ள டி. என். ஏ. கைரேகை மற்றும் ஆய்ந்தறிதல் மையத்தில் உயிரணு சமிக்கை ஆய்வகத்தின் தலைவராக உள்ளார். உடலியல் மற்றும் வளர்சிதை மாற்றத்தில் இனோசிட்டால் பைரோபாசுபேட்களின் பங்கைப் புரிந்துகொள்வதில் குறிப்பாக முக்கியத்துவம் கொடுத்து, உயிரியல் அமைப்புகளில் சமிக்ஞை கடத்துதல் தொடர்பான ஆய்வினை மேற்கொண்டு வருகிறார் பண்டாரி.
# ரசனா பண்டாரி

## கல்வி

பண்டாரி அனைத்திந்திய மருத்துவ அறிவியல் கழகத்தில் மனித உயிரியலில் இளநிலைப் பட்டம் பெற்றார். இதைத் தொடர்ந்து இந்திய அறிவியல் நிறுவனத்தில் உயிரியல் அறிவியலில் முதுகலைப் பட்டமும் முனைவர் பட்டமும் பெற்றார்.
# ரசனா பண்டாரி

## தொழில்

பண்டாரி 2008-ல் டி. என். ஏ. கைரேகை மற்றும் நோயறிதல் மையத்தில் அறிவியலாளராக ஆய்வுப்பணியில் சேர்ந்தார்.  
இந்திய அறிவியல் நிறுவனத்தில் தனது முனைவர் பட்டத்திற்குப் பிறகு, பண்டாரி சந்தியா ஸ்ரீகாந்த் விசுவேசுவரியாவுடன் சவ்வு-பிணைக்கப்பட்ட குவானைலைல் சைக்லேஸ், ஜி. சி. சி. மூலம் சமிக்ஞை கடத்துதலில் பணியாற்றினார். இது குடல் சவ்வு முழுவதும் திரவம் மற்றும் அயனி சமநிலையினைப் பராமரிப்பதில் ஈடுபட்டுள்ளது. 2003-ல், பண்டாரி பால்ட்டிமோரில் உள்ள ஜான்ஸ் ஹாப்கின்ஸ் மருத்துவப் பள்ளிக்கு இடம்பெயர்ந்தார். இங்கு அவர் சாலமன் ஸ்னைடருடன் இணைந்து இனோசிட்டால் பைரோபாசுபேட்டுகளின் சமிக்ஞை செய்யும் மூலக்கூறுகளாகப் பங்காற்றுவதைப் புரிந்துகொள்வதில் பணியாற்றினார்.  
லட்சியம் வெற்றிக்கு வழிவகுக்கும், பாலினம் அல்ல என்று பண்டாரி நம்புகிறார்.
# பிரகலாத் திபன்யா

**பிரகலாத் சிங் திபன்யா** (*Prahlad Singh Tipaniya*) ஒரு இந்திய நாட்டுப்புறப் பாடகர் ஆவார், இவர் மத்தியப் பிரதேசத்தைச் சேர்ந்தவர் ஆவார். இவர் மால்வி நாட்டுப்புற பாணியில் கபீர் பஜனைகளை நிகழ்த்துகிறார்.  
இவர் தம்புரா, கர்தல், மஞ்சிரா, தோலக், ஹார்மோனியம், டிம்கி மற்றும் வயலின் கலைஞர்களின் குழுவுடன் இணைந்து நிகழ்ச்சிகளை நடத்துகிறார்.
# பிரகலாத் திபன்யா

## தொடக்க கால வாழ்க்கை

பிரகலாத் திபானியா 1954 ஆம் ஆண்டு செப்டம்பர் 7 ஆம் நாள் மத்தியப் பிரதேசத்தின் மால்வாவில் உள்ள லுனியாகேடி, தாரானாவில் ஒரு மால்வி பலாய் சாதிக் குடும்பத்தில் பிறந்தார்.
# பிரகலாத் திபன்யா

## தொழில்

பிரகலாத் சிங் திபன்யா ஐக்கிய இராச்சியம், அமெரிக்கா மற்றும் பாக்கித்தான் மற்றும் இந்தியாவிலும் "அமெரிக்கா மீ கபீர் யாத்ரா" மற்றும் "ஹத்-அன்ஹாத்" எனப் பெயரிடப்பட்ட வெவ்வேறு 'யாத்ராக்களில்' பயணம் செய்துள்ளார், மேலும் இவரது இசை இந்தூரில் உள்ள அகில இந்திய வானொலி நிலையங்களில் ஒலிக்கப்பட்டுள்ளது. போபால், ஜபல்பூர், பாட்னா, லக்னோ மற்றும் கான்பூர் ஆகிய வானொலி நிலையங்களிலும் ஒலிபரப்பப் பட்டுள்ளது. தூர்தர்ஷனிலும் இவரது இசைக் கச்சேரிகள் இடம்பெற்றது. மத்தியப் பிரதேச அரசின் ஷிகர் சம்மான் (2005), 2007-ஆம் ஆண்டில் சங்கீத் நாடக அகாடமி விருது மற்றும் 2011-ஆம் ஆண்டில் பத்மசிறீ உட்பட பல விருதுகளை திபானியா பெற்றுள்ளார்  
இவர் ஆண்டுதோறும் சூஃபி இசை விழா, ருஹானியாத் மற்றும் எண்ணற்ற கபீர் விழாக்களிலும் பாடல்களைப் பாடி இசை நிகழ்ச்சிகள் நிகழ்த்தியுள்ளார். இவர் "சத்குரு கபீர் ஷோத் சன்ஸ்தான்" என்ற திட்டத்தையும் நடத்தி வருகிறார்.  
இவர் இளங்கலை அறிவியல் பட்டதாரி ஆவார். இவர் அரசுப் பள்ளியில் கணிதம் மற்றும் அறிவியல் ஆசிரியராக உள்ளார். இவர் 1980 ஆம் ஆண்டில் இளங்கலைப் பட்டம் பெற்றார். உஜ்ஜைனியில் உள்ள அரசாங்க மகாவித்யாலயா தேவாஸ் விக்ரம் பல்கலைக்கழகத்தில் 1984 ஆம் ஆண்டில் வரலாறு பாடத்தில் முதுகலைப் பட்டம் பெற்றார்.  
"அஜப் சாஹர்- தி கபீர் ப்ராஜெக்ட்" என்ற திட்டத்தின் கீழ் இந்திய ஆவணப்படத் தயாரிப்பாளரான ஷப்னம் விர்மானி தயாரித்த 3 ஆவணப் படங்களில் திபன்யாவும் பங்கு பெற்றுள்ளார்.  
இவர் இந்திய தேசிய காங்கிரசில் சேர்ந்தார். இவர் மத்திய பிரதேசத்தில் உள்ள தேவாஸ்-ஷாஜாபூர் நாடாளுமன்றத் தொகுதியிலிருந்து 2019-ஆம் ஆண்டில் இல் நாடாளுமன்றத் தேர்தலில் போட்டியிட்டார்.
# ரெனி போர்ஜசு

**ரெனி மரியா போர்ஜசு** (பிறப்பு 25 பிப்ரவரி 1959) என்பவர் இந்தியப் பரிணாம உயிரியலாளர் மற்றும் இந்திய அறிவியல் கழகத்தின் சுற்றுச்சூழல் அறிவியல் மையத்தில் பேராசிரியர் ஆவார். இவர் அறிவியலாளராகப் பணியாற்றியபோது இவர் செய்த பணி *இந்தியா டுடே* தந்து சிறப்புச் செய்தியில் விவரித்து வெளியிட்டது. அத்திப்பழங்கள் மற்றும் அத்தி-குளவிகள் போன்ற தாவர மற்றும் விலங்கு தொடர்புகளுக்குச் சிறப்புக் குறிப்புடன் நடத்தை மற்றும் உணர்ச்சி சூழலியல் இவரது ஆராய்ச்சி அமைந்தது. இவர் இந்திய அறிவியல் வரலாறு மற்றும் தத்துவத்தில் ஆர்வமுடையவர் ஆவார்.
# ரெனி போர்ஜசு

## கல்வி

போர்ஜசு மும்பையில் உள்ள தூய சவேரியார் கல்லூரியில் அறிவியலில் பட்டம் படிப்பினை முடித்தார். இங்கு இவர் 1979-ல் விலங்கியல் மற்றும் நுண்ணுயிரியலில் இளநிலைப் பட்டம் (சிறப்புத் தகுதியுடன்) பெற்றார். இவர் 1982-ல் மும்பை பல்கலைக்கழக அறிவியல் கழகத்தில் விலங்கு உடலியல் துறையில் முதுநிலைப் பட்டம் பெற்றார். புளோரிடாவின் கோரல் கேபிள்ஸில் உள்ள மியாமி பல்கலைக்கழகத்தில் "வள பன்முகத்தன்மை மற்றும் இந்திய மலை அணில், *ரதுபா இண்டிகாவின்* உண்வூட்ட சூழலியல்" என்ற தலைப்பில் ஆய்வு செய்து முனைவர் பட்டம் பெற்றார்.
# ரெனி போர்ஜசு

## நூல் பட்டியல்

போர்ஜெசு இயற்கையின் மீதான தாக்குதல்: அறிவியல் மற்றும் பாதுகாப்பின் அரசியல் என்ற புத்தகத்தில் ஒரு அத்தியாயத்தை எழுதியுள்ளார்.
# ரெனி போர்ஜசு

## அங்கீகாரம்

போர்ஜெசின் பங்களிப்புகள் பின்வரும் வழிகளில் அங்கீகரிக்கப்பட்டுள்ளன. <sup>&#x5D;</sup> அவரது சில நியமனங்கள்:  
- இந்திய அறிவியல் கழகம் உறுப்பினர்
- ஜே. சி. போசு தேசிய ஆய்வு நிதி விருது (2016)
- இந்தியத் தேசிய அறிவியல் கழகம்
- விலங்கு அறிவியலுக்கான அறிவியல் தொழில்நுட்பத் துறை-திட்ட ஆலோசனைக் குழுவின் தலைவர் (2016–19)
- உறுப்பினர், மேற்குத் தொடர்ச்சி சூழலியல் நிபுணர் குழு, இந்திய அரசு, 2010-2011
# ரெஜ்ஜி குருவில்லா

**ரெஜ்ஜி குருவில்லா** (*Rejji Kuruvilla)* என்பவர் இந்திய-அமெரிக்க உயிரியலாளர் ஆவார். இவர் ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார்.
# ரெஜ்ஜி குருவில்லா

## கல்வி

குருவில்லா 1987-ல் கொல்கத்தாவில் உள்ள தூய சவேரியார் கல்லூரியில் இளநிலை அறிவியல் கல்வியினை முடித்தார். 1998-ல் இவர் ஹியூஸ்டன் பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை "நீரிழிவு எலிகளில் நரம்பு மற்றும் மனித இசுக்வான் உயிரணுக்களில் அதிகரித்த குளுக்கோசில் வளர்க்கப்பட்ட அராச்சிடோனிக் அமிலம் குறைதல் பற்றிய ஆய்வுகள்" என்று தலைப்பிடப்பட்டது. இவரது முனைவர் பட்ட ஆலோசகர் ஜோசப் ஐச்பெர்க் ஆவார். குருவில்லா டேவிட் ஜின்டியின் ஆய்வகத்தில் ஜான்ஸ் ஹாப்கின்ஸ் மருத்துவப் பள்ளியில் நரம்பணுக்களில் நியூரோட்ரோபின் சமிக்கைகள் குறித்த ஆராய்ச்சியை முடித்துள்ளார்.
# ரெஜ்ஜி குருவில்லா

## பணி

குருவில்லா ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார். பரிவு நரம்பு மண்டலத்தின் வளர்ச்சி மற்றும் செயல்பாடுகளில் இவர் ஆய்வு மேற்கொண்டு வருகிறார். இவரது ஆய்வுகள் நரம்பு மண்டல பராமரிப்பில் நியூரோட்ரோபின்களின் உயிரணு உட்கடத்தலை ஆராய்கின்றன.
# ஜெ. விஜயா

**ஜெகநாநாதன் விஜயா** (*J. Vijaya*)(1959-1987) என்பவர் இந்தியாவின் முதல் பெண் *ஊர்வன மற்றும் ஈரிடவாழ்வியலாளர்* ஆவார். இவர் நாடு முழுவதும் ஆமைகளின் நடமாட்டத்தை ஆவணப்படுத்தியுள்ளார். இவர் உலக பாதுகாப்பு சங்கத்தின் நன்னீர் செலோனியன் நிபுணர் குழுவின் தலைவரான எட்வர்ட் மோலின் உதவியாளராகப் பணியாற்றினார்.
# ஜெ. விஜயா

## வாழ்க்கை

விஜயா பெங்களூரில் பிறந்தார். இவர் தனது ஆரம்ப பள்ளிப்படிப்பை அங்கேயே முடித்தார். இவரது தந்தையின் பணியிடமாற்றம் காரணமாக உயர்நிலைப் பள்ளிப் படிப்பினை கோயம்புத்தூர் தூய ஜோசப் மெட்ரிகுலேஷன் பள்ளியில் இரண்டாண்டுகள் படித்துவிட்டு, இறுதிப் பள்ளிப் படிப்பிற்காகச் சென்னைக்குச் சென்றார்.  
சென்னையிலுள்ள எத்திராஜ் மகளிர் கல்லூரியில் 1978ஆம் ஆண்டு விலங்கியல் மாணவியாகத் தனது முதல் ஆண்டிலிருந்தபோது, சென்னைப் பாம்பு பூங்காவில் தன்னார்வலாரகச் சேவையாற்றினார். இவர் உரோமுலசு விட்டேக்கரின் வழிகாட்டுதலின் கீழ் பயிற்சி பெற்றார். 1981-ல் பட்டம் பெற்ற பிறகு சென்னை பாம்புப் பண்ணை அறக்கட்டளையின் முழுநேர பணியினைத் தொடங்கினார்.  
தனது 22 வயதில், இந்தியா முழுவதும் ஆமைகள் பற்றிய கணக்கெடுப்புக்காகப் பன்னாட்டு இயற்கைப் பாதுகாப்பு சங்கத்தின் நன்னீர் செலோனியன் நிபுணர் குழுவின் அப்போதைய தலைவரான எட்வர்ட் மோலுக்கு உதவ உரோமுலசு விட்டேக்கரால் பரிந்துரைக்கப்பட்டார். இவர் நாடு முழுவதும் பயணம் செய்து கடல் ஆமை சுரண்டலைக் குறைக்க உதவிய தரவுகளைச் சேகரித்தார்.  
ஆலிவ் ரிட்லி ஆமைகள் அழிக்கப்படுவது குறித்த இவரது ஆராய்ச்சி மற்றும் புகைப்படம் தேசிய இதழில் வெளிவந்தது. இது ஆமை வர்த்தகத்தை நிறுத்த நடவடிக்கை எடுக்குமாறு அப்போதைய பிரதமர் இந்திரா காந்தி கடலோர காவல்படைக்கு உத்தரவிட வழிவகுத்தது.
# ஜெ. விஜயா

## அங்கீகாரம்

விஜயா கொச்சி பிரம்பு ஆமைகளை விரிவாக ஆராய்ந்து ஆவணப்படுத்தினார். மேலும் இவர் கேரளாவின் காடுகளில் பயணம் செய்தார். இவரது உடல் ஏப்ரல் 1987-ல் காட்டுக்குள் கண்டுபிடிக்கப்பட்டது. மேலும் இவரது மரணத்திற்கான காரணம் கண்டறியப்படவில்லை. இவரது பணி மற்றும் தியாகத்தை நினைவுகூரும் வகையில், இவர் இறந்து 19 ஆண்டுகளுக்குப் பிறகு நடத்தப்பட்ட ஆராய்ச்சியின் அடிப்படையில் புதிய இனத்தைச் சேர்ந்தது எனக் கண்டறியப்பட்ட கரும்பு ஆமைக்கு *விஜயாசெலிசு* என்று பெயரிடப்பட்டது. சென்னை முதலைக் காப்பக ஆமைக் குளத்திற்குப் பக்கத்தில் இவருக்கு ஒரு சிறிய நினைவகம் அமைக்கப்பட்டுள்ளது.
# தீன் தயாள் உபாத்யாயா கிராம் ஜோதி யோஜனா

**தீன் தயாள் உபாத்யாயா கிராம் ஜோதி யோஜனா** (Deen Dayal Upadhyaya Gram Jyoti Yojana) (DDUGJY) என்பது இந்தியாவிலுள்ள கிராமப்புறப் பகுதிகளுக்கு மின்சாரம் வழங்குவதற்காக வடிவமைக்கப்பட்ட இந்திய அரசின் திட்டமாகும்.
# தீன் தயாள் உபாத்யாயா கிராம் ஜோதி யோஜனா

## நோக்கம்

18,452 மின்சாரம் இல்லாத கிராமங்களுக்கு 1000 நாட்களுக்குள், மே 1, 2018 க்குள் மின்மயமாக்க அரசு முடிவு செய்தது.
# தீன் தயாள் உபாத்யாயா கிராம் ஜோதி யோஜனா

## வரலாறு

இந்த திட்டமானது நவம்பர் 2014 இல் பிரதமர் நரேந்திர மோடியின் தலைமையில் தொடங்கப்பட்டது.
# தலித் வரலாற்று மாதம்

**தலித் வரலாற்று மாதம்** என்பது தலித்துகள் அல்லது பட்டியல் சாதியினர் மற்றும் பழங்குடியினர் வரலாற்றில் முக்கியமான நபர்களை நிகழ்வுகளை நினைவு கூரும் நிகழ்வாகும்,ஆண்டுதோறும் கொண்டாடப்பட்டு வருகிறது.. டாக்டர்.பி.ஆர்.அம்பேத்கர் அவர்களைப் பின்பற்றும் அம்பேத்காரியவாதிகளால் உலகம் முழுவதும் ஏப்ரல் மாதத்தில் கொண்டாடப்பட்டு வருகிறது. இந்த மாதத்தில் விவாதங்கள்,[, கதைசொல்லல், வரலாற்றுத் திட்டங்கள், ஊடகங்களில் சிறப்பு வெளியீடுகள், மற்றும் கலைப் படைப்புகள் ஏற்பாடு செய்யப்பட்டுள்ளன. கனடா மாகாணமான பிரித்தானிய கொலம்பியா ஏப்ரல் மாதத்தினை தலித் வரலாற்று மாதமாக அங்கீகரித்துள்ளது.
# தலித் வரலாற்று மாதம்

## வரலாறு

அமெரிக்காவில் கொண்டாடப்படும் கருப்பு வரலாற்று மாதத்தினால் ஈர்க்கப்பட்டு,தலித் பெண்கள் இளம் குழு 2013 இல் தலித் வரலாற்று மாதத்தினைத் தொடங்கினர். சங்கபாலி அருணா தலித், ஆதிவாசியினர், மற்றும் பகுஜன் வரலாறு மற்றும் கலாச்சாரத்தின் ஆவணங்களை உருவாக்குவதற்காக தலித் வரலாற்று மாதத்தைத் தொடங்கினார். சங்கபாலி அருணாவும் தேன்மொழி சௌந்தரராஜனும் சிகாகோவில் நடந்த கலர் ஆஃப் வயலன்ஸ் மாநாட்டில் இதனை ஒரு யோசனையாக முன்வைத்தனர்.
# தலித் வரலாற்று மாதம்

## முக்கியத்துவம்

இந்தியாவில் சாதியப் பாகுபாடு சட்டவிரோதமானது என்றாலும்,தலித்துகள் சாதியின் காரணமாகப் பாகுபாடு காட்டப்படுகிறார்கள். இந்திய வரலாற்றில் தலித்துகளின் அறியாமை மற்றும் இல்லாமை, முக்கிய எழுத்தாளர்களால் தலித் வரலாற்று மாதத்தில் விவாதிக்கப்படுகிறது. தலித்துகள் எதிர்நோக்கும் பிரச்சினைகளைக் குடிமக்கள் சிந்திக்கின்றனர்.
2022 இல், கனடாவின் பிரித்தானிய கொலம்பியா மாகாணம் ஏப்ரல் மாதத்தை தலித் வரலாற்று மாதமாக அங்கீகரித்துள்ளது.
# விக்ரம் சுகுமாரன்

**விக்ரம் சுகுமாரன்** (*Vikram Sugumaran,* இறப்பு: ஜூன் 1, 2025) என்பவர் இந்தியத் தமிழ்த் திரைப்பட இயக்குநர், நடிகர், எழுத்தாளர் ஆவார். இவர் விமர்சன நோக்கில் பாராட்டைப் பெற்ற மதயானைக் கூட்டம் என்ற படத்தை இயக்கியவர். பொல்லாதவன், கொடிவீரன் போன்ற படங்களில் நடித்துள்ளார்.
# விக்ரம் சுகுமாரன்

## வாழ்க்கைக் குறிப்பு

விக்ரம் சுகுமாரன் தமிழ்நாட்டின் இராமநாதபுரம் மாவட்டத்தில் உள்ள பரமக்குடியைச் சேர்ந்தவர். நடிகராகும் ஆசையில் சென்னைக்கு வந்து பாலு மகேந்திராவிடம் உதவியாளராக இணைந்தார். பாலுமகேந்திரா இயக்கத்தில் 1999 முதல் 2000 வரை வெளியான *கதை நேரம்* என்கிற தொலைக்காட்சித் தொடரில் வெளியான 56 குறும்படங்கள், ஜூலி கணபதி திரைப்படம் ஆகிவற்றில் உதவி இயக்குநராகப் பணிபுரிந்தார். வெற்றிமாறன் இயக்கிய பொல்லாதவன் திரைப்படத்தில் நடிகராக அறிமுகமானார். பின்னர் கொடிவீரன் படத்திலும் நடித்தார். மதுரையைக் களமாக கொண்ட ஆடுகளம் படத்திற்கு உரையாடல் எழுதினார். மதயானைக் கூட்டம் படத்தின் வழியாக இயக்குநராக அறிமுகமானார். நீண்ட இடைவெளிக்குப் பிறகு தன் இரண்டாவது படமாக இராவண கோட்டம் என்ற படத்தை இயக்கினார். அடுத்து ஏறுதழுவலை மையமாகக் கொண்ட *தேரும் போரும்* என்ற படத்தை இயக்கி வந்தார்.
# விக்ரம் சுகுமாரன்

## இறப்பு

விக்ரம் சுகுமாரன் 2025 சூன் 1 அன்று மாரடைப்பு காரணமாக மதுரையில் இறந்தார்.
# தந்தூரி சிக்கன்

**தந்தூரி சிக்கன்** என்பது தயிரையும் மசாலாப் பொருட்களையும் சேர்த்து ஊறவைத்துப் பண்ணப்படுகிறத் தெற்காசியா சாப்பாடு. இது ஒரு உருளை வடிவ களிமண் அடுப்பில் வறுத்தெடுக்கப்படுகிறது. தற்போது இது உலகம் பூராவும் புகழ்பெற்ற சாப்பாடு. 1940-ஆம் ஆண்டின் பிற்பகுதியில் புது தில்லியில் உள்ள மோதி மஹால் ஓட்டலால் இந்த உணவின் நவீன வடிவம் பிரபலப்படுத்தப்பட்டது.
# தந்தூரி சிக்கன்

## தோற்றம்

இந்தியாவில் வெண்கல காலத்தில், ஹரப்பா நாகரிகத்தின் போது தந்தூரி சிக்கன் போன்ற உணவு வகைகள் இருந்திருக்கலாம். தொல்பொருள் ஆய்வாளர் வசந்த் ஷிண்டேவின் கூற்றுப்படி தந்தூரி சிக்கன் போன்ற உணவிற்கான தொடக்ககால சான்றுகள் ஹரப்பா நாகரிகத்தில் கிடத்துள்ளன இவற்றின் காலம் கி.மு.3000.பஞ்சாப் மாநிலத்தில் பயன்படுதப்படும் பழங்கால தந்தூர் போன்ற அடுப்புகளை ஹரப்பா தொல்லியற்தளத்தில் அவரது குழுவினர் கண்டறிந்துள்ளனர். அதில் கரி அடையாளங்களுடன் கூடிய கோழி எலும்புகள் கண்டறியப்பட்டுள்ளன. ஹரப்பா வீடுகளில் மையத் தூண்களுடன் கூடிய சாவித் துளை அடுப்புகள் இருந்தன, அவை இறைச்சிகளை வறுக்கவும் ரொட்டி சுடவும் பயன்படுத்தப்பட்டன. சுஷ்ருத சம்ஹிதை இறைச்சியை அடுப்பில் சமைத்தப்பின், கருப்பு கடுகு தூளிலும் நறுமண மசாலாப் பொருட்களிளிலும் இட்டு இறைச்சி சமைத்ததை பதிவு செய்துள்ளது.  
தந்தூரி சிக்கன் ஒரு உணவாக இந்திய பிரிவினைக்கு முன் பஞ்சாபில் உருவானது. 1940 ஆண்டில் பெஷாவரில் இருந்து வெளியேறிய பஞ்சாபி இந்துக்களான குந்தன் லால் ஜக்கி மற்றும் குந்தன் லால் குஜ்ரால் ஆகியோரால் புது டெல்லியில் தர்யாகஞ்ச் பகுதியில் உள்ள மோதி மஹால் உணவகத்தால் இது பிரபலமடைந்தது. இவர்கள் மோதி மஹாலை நிறுவியவர்கள். மோகா சிங்கால் பிரித்தானிய இந்தியாவின் பெஷாவர் பகுதியில் அமைக்கப்பட்ட ஓட்டல் இப்போது அண்டை நாடான பாகிஸ்தானின் ஒரு பகுதி.  
தந்தூரி சிக்கன் அமெரிக்க ஐக்கிய நாடுகளில் 1960 ஆம் ஆண்டுகளில் உணவு பட்டியலில் இடம்பெறத் தொடங்கியது. ஜாக்குலின் கென்னடி ஒனாசிஸ் 1962 இல் ரோமில் இருந்து பம்பாய்க்கு வந்த விமானத்தில் சிக்கன் தந்தூரி சாப்பிட்டதாக கூறப்படுகிறது. தந்தூரி சிக்கனுக்கான செய்முறை 1963 இல் லாஸ் ஏஞ்சல்ஸ் டைம்ஸில் அச்சிடப்பட்டது.
# தந்தூரி சிக்கன்

## செய்முறை

கோழியின் உடல் பாகங்கள் தோலுரிக்கப்பட்டு, தயிர் மற்றும் தந்தூரி மசாலா,கலவையில் ஊறவைக்கப்படுகின்றன. அவை மிளகு, சிவப்பு மிளகாய் தூள் அல்லது காஷ்மீரி சிவப்பு மிளகாய் தூள் மற்றும் மஞ்சள் அல்லது உணவு வண்ணம் ஆகியவற்றால் பதப்படுத்தப்பட்டு வண்ணம் பூசப்படுகின்றது.  
ஊறவைக்கப்பட கோழியை கம்பியின் மீது வைத்து, கரியாலோ மரத்தாலோ சூடாக்கப்பட்ட ஒரு தந்தூர் அடுப்பில் அதிக வெப்பநிலையில் சமைக்கப்படுவதால், இந்த சாப்பாட்டில் புகையடித்த சுவை சேர்கிறது. இந்த உணவை ஒரு நிலையான அடுப்பிலோ சூடான கரியின் மீதோ சமைக்கலாம்.  
முழுக்கோழியை சமைப்பதற்க்கான செய்முறைகளும் உள்ளது,அவற்றில் சில தந்தூரிகளிலும்,சில கரி அடுப்புகளிலும் சமைக்கப்படுகிறது.இதில் சிர்கா (வறுத்த முழு கோழி); தந்தூரி முர்க் (பாதாம் பருப்புடன் வறுத்த முழு கோழி) முர்க் கபாப் சீக்கி; கூக்கர் தந்தூரி; தந்தூரி முர்க் மசாலேதார்; மற்றும் முர்கி போகர்.
# தந்தூரி சிக்கன்

## சமையல் வகை

தந்தூரி சிக்கன் ஒரு ஆரம்பிக்கும் உணவாகவோ அல்லது பசி தூண்டும் உணாவாகவோ அல்லது முக்கிய உணவாகவோ நான் மற்று ரொட்டியுடன் பரிமாறப்படுகிறது. இது பட்டர் சிக்கன் போன்ற உணவு வகையில் அடிப்படையாக பயன்படுத்தப்படுகிறது. வங்காளத்தில் ரூயி போஸ்டோவில் இருந்து தயாரிக்கப்பட்ட தந்தூரி சிக்கன் உள்ளூர் வகைகள் உள்ளூர் உணவகங்களில், குறிப்பாக கோலாகாட் மற்றும் கொல்கத்தா இடையே உள்ள உணவகங்களில் தோன்றின. சுதந்திரத்திற்குப் பிந்தைய இந்தியாவில் தந்தூரி சிக்கன், டெல்லியின் தர்யாகஞ்ச், மோதி மஹால் மூலம் பிரபலப்படுத்தப்பட்டது. அது இந்தியாவின் முதல் பிரதமர் ஜவஹர்லால் நேருவுக்கு வழங்கப்பட்டது. அங்கு, அதிகாரப்பூர்வ விருந்துகளில் தந்தூரி சிக்கன் ஒரு நிலையான உணவாக மாறியது.
# இரத்தினக்கல் வெட்டுதல்

ஒரு இரத்தினத்தை நகைகளில் பயன்படுத்த விரும்பினால், அது கரடுமுரடான இரத்தினக்கல்லின் அளவு மற்றும் வடிவத்தைப் பொறுத்து வெட்டப்படுகிறது. அதே போல் செய்ய விரும்பும் நகைகளின் அளவைப் பொறுத்தும் வெட்டப்படுகிறது. ஒரு பொது விதியாக, வெட்டப்பட்ட இரத்தினக் கல்லின் நிறையானது (காரட்டில் விவரிக்கப்பட்டுள்ளது) சுமார் 50 சதவீதம் குறைந்து காணப்படும்.  
இரத்தினக் கற்களுடன் தொடர்புபட்ட வேலைகளைச் செய்ய பல நுட்பங்கள் பயன்படுத்தப்படுகின்றன. அவற்றில் அறுத்தல், அரைத்தல், மணல் அள்ளுதல், மடித்தல், மெருகூட்டுதல், சட்டஞ்சுடல் மற்றும் கவிழ்தல் ஆகியன உள்ளடங்குகின்றன.
# இரத்தினக்கல் வெட்டுதல்

## வகைகள்

வெட்டுக்களின் பட்டியல்:  
- ஆசெர் வெட்டு
- ஆன்ட்வேப் உரோஜா வெட்டு
- இடைநிலை வெட்டு
- இதய வெட்டு
- இந்திய வெட்டு
- இரட்டை இடச்சு உரோஜா வெட்டு
- இராஜா வெட்டு
- இளவரசி வெட்டு
- உரோஜா வெட்டு
- ஒற்றை அல்லது எட்டு வெட்டு
- கதிர் வெட்டு
- கபோச்சோன்
- காத்தாடி வெட்டு
- காலா வெட்டு
- கோடு வெட்டு
- சதுர மரகதம்
- சிலோன் வெட்டு
- சுழல் வெட்டு
- நட்சத்திர வெட்டு
- நீள் வட்ட வெட்டு
- பக்கூட் வெட்டு
- படி வெட்டு
- பிரஞ்சு வெட்டு
- பிரியோலெட்
- பிரிலியண்ட் வெட்டு
- பிளாண்டர்ஸ் வெட்டு
- பெண்டலோக் வெட்டு
- பேரிக்காய் அல்லது துளி வெட்டு
- பேரியன் வெட்டு
- மரகத வெட்டு
- முக்கோண வெட்டு
- மெத்தை அல்லது பழைய சுரங்க வெட்டு
- மேக்னா வெட்டு
- மொகுல் வெட்டு
- ரேப்சாய்டு அல்லது ரேபீஸ் வெட்டு
- லோசெஞ்ச் வெட்டு
- வட்ட வெட்டு
# பிரதம மந்திரி உஜ்வாலா திட்டம்

**பிரதம மந்திரி உஜ்வாலா திட்டம்** ( **PMUY**, மொழிபெயர்ப்பு: பிரதம மந்திரி விளக்கு திட்டம்) இந்திய பிரதமர் நரேந்திர மோடியால் 1 மே 2016 அன்று வறுமைக் கோட்டுக்கு கீழ் உள்ள (பிபிஎல்) குடும்பங்களில் உள்ள பெண்களுக்கு 50 மில்லியன் எல்பிஜி இணைப்புகளை விநியோகிக்க தொடங்கப்பட்டது. பட்ஜெட் ஒதுக்கீடு இந்த திட்டத்திற்காக செய்யப்பட்டது.
# பிரதம மந்திரி உஜ்வாலா திட்டம்

## கண்ணோட்டம்

தொடங்கப்பட்ட முதல் ஆண்டில், 15 மில்லியன் என்ற இலக்குக்கு எதிராக 22 மில்லியன் இணைப்புகள் விநியோகிக்கப்பட்டன. 23 அக்டோபர் 2017 நிலவரப்படி, 30 மில்லியன்(3கோடி) இணைப்புகள் விநியோகிக்கப்பட்டன, அவற்றில் 44% தாழ்த்தப்பட்ட சாதிகள் மற்றும் பழங்குடியினத்தைச் சேர்ந்த குடும்பங்களுக்கு வழங்கப்பட்டது. டிசம்பர் 2018க்குள் இந்த எண்ணிக்கை 58 மில்லியனைத்(5.8கோடி) தாண்டியது 21,000 விழிப்புணர்வு முகாம்கள் எண்ணெய் சந்தைப்படுத்தும் நிறுவனங்களால் (OMC) நடத்தப்பட்டன. இந்தத் திட்டம் 2014 ஆம் ஆண்டை விட 2019 ஆம் ஆண்டில் எல்பிஜி நுகர்வு 56% அதிகரிக்க வழிவகுத்தது  
மிகவும் பிரபலமான இந்த திட்டம் உத்தரபிரதேசத்தில் 14.6 மில்லியன்(1.46கோடி) BPL குடும்பங்கள், மேற்கு வங்கத்தில் 8.8 மில்லியன்(0.88கோடி) , பீகாரில் 8.5(0.85 கோடி) மில்லியன், மத்திய பிரதேசத்தில் 7.1 மில்லியன்(0.71கோடி) மற்றும் ராஜஸ்தானில் 6.3 மில்லியன் (0.63 கோடி) குடும்பங்கள் பயனடைந்துள்ளன.  
2019 செப் 7ம் தேதி அன்று, இந்த திட்டத்தின் கீழ் பிரதம மந்திரி நரேந்திர மோதி 8வதுகோடி பயனாளிக்கு எரி உருளை வழங்கினார்.  
2021-2022 ஆம் ஆண்டிற்கான மத்திய பட்ஜெட்டில், இந்தத் திட்டத்தின் கீழ் மேலும் 1 கோடி இணைப்புகள் வழங்கப்படும் என்று அரசாங்கம் அறிவித்தது. உஜ்வாலா முதல் திட்டத்தில் விடுபட்டு போன 1கோடி குடும்பங்களுக்கு எரிஉருளை வழங்கும் உஜ்வாலா திட்டம் II-னை பிரதம மந்திரி 10 ஆகத்து 2021 அன்று துவக்கி வைத்தார்.  
2020 ஜனவரியில் பெங்களூருவில் நடைபெற்ற 107வது இந்திய அறிவியல் காங்கிரஸில், “இன்னும் சமையலுக்கு நிலக்கரி அல்லது மரத்தைப் பயன்படுத்தும் 8 கோடி [80 மில்லியன்] பெண்களை அடையாளம் கண்டுகொள்வதற்கும், புதிதாக எத்தனை பேர் இருக்கிறார்கள் என்பதைப் புரிந்துகொள்வதற்கும் தொழில்நுட்பம் இந்தியாவுக்கு உதவியிருக்கிறது என்று நரேந்திர மோடி அறிவித்தார். தொழில்நுட்பத்தின் உதவியுடன் விநியோக மையங்கள் உருவாக்கப்பட வேண்டும்.  
30 திசம்பர் 2023ல், பிரதமர் நரேந்திர மோதி உஜ்வாலா திட்டத்தின் 10வது கோடி பயனாளியின் வீட்டுக்கு சென்றார்.  
தேசிய குடும்ப சுகாதார ஆய்வுகள் PMUY காரணமாக தூய்மையான சமையல் எரிபொருட்களுக்கான அணுகலில் குறிப்பிடத்தக்க முன்னேற்றத்தை நிரூபிக்கின்றன. தூய்மையான எரிபொருளுக்கான அணுகலில் ஆண்டு வளர்ச்சி 2015 ஆம் ஆண்டில் துரிதப்படுத்தப்பட்டது மற்றும் கிட்டத்தட்ட ஏழு மடங்கு அதிகரித்துள்ளது, 2015 க்கு முன் கிராமப்புறங்களில் 0.8% ஆக இருந்தது, பின்னர் 5.6% ஆக இருந்தது.  
மே 2016-இல், 62 சதவீதமாக இருந்த இந்தியவின் எரிஉருளை பயன்படுத்துவோர் எண்ணிக்கையானது 1 ஏப்ரல் 2021 இல் 99.8% ஆக மேம்பட்டுள்ளது.
# பிரதம மந்திரி உஜ்வாலா திட்டம்

## புள்ளிவிவரம்

உஜ்வாலா திட்டத்தின் கீழ் பயனாளிகளின் எண்ணிக்கையை பெருக்குவதற்கு, கட்டமைப்பினை சீரமைப்பதின் மூலம் கடை நிலையிலுள்ள பயனாளிகளையும் திட்டத்தின் கீழ் கொண்டுவருவது எளிது, அதனால் அரசாங்கம் கட்டமைப்புகளை சீரமைப்பதிலும் முனைந்தது. அதன் மூலம் நேரடி மற்றும் மறைமுக வேலைவாய்புகளும் பெருக்கப்பட்டன.  
| எரிஉருளை பாட்டில் நிரப்பும் கூடம் (Nos) | 186 | 202 | 9% |  |
| --- | --- | --- | --- | --- |
| எரிஉருளை நிரப்பும் திறன் (TMPTA) | 13535 TMPTA | 21573 TMPTA | 59% | } |
| மொத்த விநியோகஸ்தர்கள் (Nos) | 13896 | 25269 | 82% |  |
| --- | --- | --- | --- | --- |
| கிராமப் பகுதிகளுக்குரிய விநியோகஸ்தர்கள் (Nos) | 6724 | 17375 | 158% | } |
| வீட்டுப் பயனாளிகள் (கோடி) | 14.52 | 30.53 | 110% |
| --- | --- | --- | --- |
| உஜ்வாலா பயனாளிகள் (கோடி) | 0 | 9 | } |
| வீட்டு உபயோக எரிஉருளை விற்பனை (TMT) | 16041 TMT | 25502 TMT | 59% |  |
| --- | --- | --- | --- | --- |
| மொத்த எரிஉருளை விற்பனை (வணிக விற்பனை உட்பட) | 17639 TMT | 28577 TMT | 62% | } |
# பிரதம மந்திரி உஜ்வாலா திட்டம்

## புள்ளிவிவரம் உஜ்வாலா திட்டம் I

2019 செப் 7 அன்று, உஜ்வாலா திட்டம் I-ன் கீழ் பயனாளிகளின் எண்ணிக்கை 8கோடியை தொட்டது.
பயனாளிகளின் எண்ணிக்கை மாநிலங்கள் வாரியாக பின்வருமாறு.  
| 1 | அந்தமான் நிக்கோபர் தீவுகள் | 1,189 | 7878 | 9,067 |
| --- | --- | --- | --- | --- |
| 2 | ஆந்திரப்பிரதேசம் | 63,428 | 343221 | 406,649 |
| 3 | அருணாச்சலப்பிரதேசம் | 39565 | 39565 |  |
| 4 | அசாம் | 2 | 2837505 | 2837507 |
| 5 | பீகார் | 2,476,953 | 7898945 | 10,375,898 |
| 6 | சண்டீகர் | 88 | 88 |  |
| 7 | சத்தீசுகர் | 1,105,441 | 2692109 | 3,797,550 |
| 8 | தாத்ரா மற்றும் நாகர்வேலி | 3,211 | 14106 | 17,317 |
| 9 | டாமன் & டையூ | 73 | 423 | 496 |
| 10 | தில்லி | 516 | 73555 | 74071 |
| 11 | கோவா | 954 | 1070 | 2024 |
| 12 | குசராத் | 752354 | 2522246 | 3274600 |
| 13 | அரியானா | 278751 | 679727 | 958478 |
| 14 | இமாச்சலப்பிரதேசம் | 1,601 | 112889 | 114,490 |
| 15 | சம்மூகாசுமீர் | 265,787 | 1065226 | 1,331,013 |
| 16 | சார்கண்ட் | 536912 | 2892151 | 3429063 |
| 17 | கருநாடகம் | 15,840 | 2820262 | 2,836,102 |
| 18 | கேரளம் | 11,241 | 209826 | 221,067 |
| 19 | இலட்சத்தீவுகள் | - | 289 | 289 |
| 20 | மத்தியப்பிரதேசம் | 2,239,821 | 6443604 | 8,683,425 |
| 21 | மகாராட்டிரம் | 858808 | 4070602 | 4929410 |
| 22 | மணிப்பூர் | 25 | 130922 | 130947 |
| 23 | மேகாலயா | 140252 | 140252 |  |
| 24 | மிசோரம் | 25722 | 25722 |  |
| 25 | நாகலாந்து | 49462 | 49462 |  |
| 26 | ஒதிசா | 1011955 | 4229797 | 5241752 |
| 27 | புதுச்சேரி | 760 | 13388 | 14148 |
| 28 | பஞ்சாப் | 245008 | 1208880 | 1453888 |
| 29 | ராசுத்தான் | 1722694 | 5697192 | 7419886 |
| 30 | சிக்கிம் | 7782 | 7782 |  |
| 31 | தமிழ்நாடு | 272749 | 3147742 | 3420491 |
| 32 | தெலுங்கானா | 41 | 923911 | 923952 |
| 33 | திரிபுரா | 238221 | 238221 |  |
| 34 | உத்திரப்பிரதேசம் | 5,531,159 | 12959693 | 18,490,852 |
| 35 | உத்திரகாண்ட் | 113866 | 352768 | 466634 |
| 36 | மேற்கு வங்காளம் | 2,520,479 | 8061694 | 10,582,173 |
| இந்தியா | 20,031,618 | 64013768 | 91,944,331 | } |
# பிரதம மந்திரி உஜ்வாலா திட்டம்

## உஜ்வாலா திட்டத்தின் மானியம்

கேபினட் அமைச்சரவை வருடந்தோரும் 14.5கி எடையுள்ள 12 எரிஉருளைகளுக்கு ரூ.200 மானியமாக கொடுக்க ஒப்பதளித்தது.
2022-23 நிதியாண்டில் மொத்த செலவு ரூ.6,100 கோடியாகவும், 2023-24ல் ரூ.7,680 கோடியாகவும் இருக்கும்.
PMUY நுகர்வோரின் சராசரி LPG நுகர்வு 2019-20ல் 3.01 ரீஃபில்களில் இருந்து 2021-22ல் 3.68 ஆக அதிகரித்துள்ளது.  
2023 அக்டோபர் மாதத்திலிருந்து ரூ.300 மானியமாக வழங்கப்படுகின்றது. சராசரி எரிவாயு உருளை நுகர்வு 2022-23ல் 3.71 ஆகவும், 2023-24ல் 3.8 ஆகவும் அதிகரித்துள்ளது.
# பிரதம மந்திரி உஜ்வாலா திட்டம்

## வரலாறு

- 16 அக்டோபர் 2009 இல், இந்திய அரசு RGGLV (ராஜீவ் காந்தி கிராமின் LPG விதாரக் யோஜனா) திட்டத்தை அறிமுகப்படுத்தியது, இந்த திட்டத்தின் நோக்கமானது எரிஉருளை ஊடுருவலை அதிகரிக்கவும் தொலைதூர மற்றும் அணுக முடியாத பகுதிகளில் திரவ பெட்ரோலிய எரிவாயு விநியோகஸ்தர்களை நிறுவுவதாகும்.
- 2009 ஆம் ஆண்டில், வறுமைக் கோட்டிற்குக் கீழே உள்ள குடும்பங்களுக்கு (பிபிஎல்) LPG இணைப்புகளுக்கு ஒரு முறை நிதி உதவி வழங்கும் திட்டத்தையும் அரசாங்கம் தொடங்கியது. அரசாங்கத்தின் எண்ணெய் சந்தைப்படுத்தல் நிறுவனங்களின் (OMCs) பெருநிறுவன சமூக பொறுப்புணர்வு (CSR) நிதி மூலம் இந்த உதவி வழங்கப்பட்டது.
- 2015ல் ராஜிவ்காந்தி கிராமின் எரிஉருளை விதாரக் திட்டம் நிறுத்தப்பட்டது.
- 2009லிருந்து 2016 வரை, உஜ்வாலா திட்டத்திற்கு முன்பே 1.62கோடி குடும்பங்களுக்கு எரிஉருளை வழங்கப்பட்டிருந்தது.
மூன்று தென் மாநிலங்கள் மற்றும் புதுச்சேரியில் (தமிழ்நாட்டில் வறுமைகோட்டிற்கு கீழுள்ள குடும்பத்திற்கு 29,38,907 எரிஉருளை இணைப்புகளும், புதுச்சேரியில் 85,437 எரிஉருளை இணைப்புகளும், ஆந்திரப் பிரதேசத்தில் தீபம் திட்டத்தின் கீழ் 35,04,653 எரிஉருளை இணைப்புகளும் மற்றும் தெலங்கானாவில் தீபம் திட்டத்தின் கீழ் 22,25,078 இணைப்புகளும்) மொத்தமாக 87,54,075 இலவச எரிஉருளை இணைப்புகள் வழங்கப்பட்டுள்ளன.  
31 மார்ச் 2016 அன்று பெருநிறுவன சமூக பொறுப்புணர்வு நிதி மூலம் வறுமைகோட்டிற்கு கீழுள்ள குடும்பங்களுக்கு வழங்கப்பட்ட எரிஉருளை வாங்கும் நிதியுதவி நிறுத்தப்பட்டது.
# பிரதம மந்திரி உஜ்வாலா திட்டம்

## மேலும் பார்க்கவும்

- டிஜிலாக்கர் (ஆன்லைன் அடையாளச் சான்று மற்றும் சேவைகளுக்கான எளிதான அணுகல்)
- ஹர் கர் ஜல் (ஒவ்வொரு வீட்டிற்கும் நீர் இணைப்பு)
- ரேஷன் அட்டை (இந்தியா) (உணவு பாதுகாப்பு அட்டை)
- பிரதம மந்திரி வீட்டுவசதித் திட்டம் (அனைவருக்கும் மலிவு விலையில் வீட்டுவசதி)
- சவுபாக்யா திட்டம் (அனைத்து வீடுகளுக்கும் மின்மயமாக்கல்)
- ஸ்வச் பாரத் அபியான் (அனைத்து வீடுகளுக்கும் கழிப்பறை)
- அடல் ஓய்வூதியத் திட்டம்
# சூர்யகாந்தம் (நடிகை)

**சூர்யகாந்தம்** (*Suryakantham*)(28 அக்டோபர் 1924 - 18 திசம்பர் 1994) என்பவர் தெலுங்குத் திரைப்படத் துறையின் சிறந்த இந்திய நடிகை ஆவார். இவர் தனது பெரும்பாலான திரைப்படங்களில் கொடூரமான மாமியார் வேடத்தில் நடித்து பிரபலமானார்.
# சூர்யகாந்தம் (நடிகை)

## ஆரம்ப கால வாழ்க்கை

ஆந்திரப் பிரதேசத்தில் கிழக்கு கோதாவரி மாவட்டம் காக்கிநாடா அருகே வெங்கட கிருஷ்ணராய புரத்தில் வசிக்கும் தெலுங்கு பிராமண குடும்பத்தில் பிறந்து வளர்ந்தவர் சூர்யகாந்தம். இவர் தனது பெற்றோருக்கு 14வது குழந்தையாக இருந்தார். இவர்களில் பத்து குழந்தைகள் இறந்துவிட்டனர். ஆறாவது வயதில் நடனம் மற்றும் பாடக் கற்றுக்கொண்டார்.  
இவர் 1950-ல் உயர் நீதிமன்ற நீதிபதியான பெத்திபோட்லா சலபதி ராவை மணந்தார்.
# சூர்யகாந்தம் (நடிகை)

## தொழில்

ஜெமினி ஸ்டுடியோஸ் தயாரித்த *சந்திரலேகாவில்* நடனக் கலைஞராகத் திரைப்பட வாழ்க்கையினைத் தொடங்கினார் சூர்யகாந்தம். இத்திரைப்படத்திற்காக இவருக்கு 75 ரூபாய் ஊதியம் வழங்கப்பட்டது. இவர் *நாரத நாரடியில்* குணச்சித்திரக் கலைஞராக தனது முதல் பாத்திரத்தைப் பெற்றார். *ஆனால் இறுதியில்* ஜெமினி ஸ்டுடியோவில் தனது வேலையை விட்டுவிட்டார்.  
பின்னர், *குருகபிரவேசம்* படத்தில் குணச்சித்திர வேடத்தில் நடித்தார். *சௌதாமினி* படத்தில் இவருக்கு கதாநாயகியாக நடிக்க வாய்ப்பு அளிக்கப்பட்டது. ஆனால் இதனை இவர் ஏற்கவில்லை. பின்னர் இவர் ஒரு கார் விபத்தில் சிக்கினார். இதில் இவரது முகத்தில் காயம் ஏற்பட்டது. பின்னர் *சம்சாரம்* படத்தில் கொடூரமான மாமியார் வேடத்தில் நடித்தார்.  
மற்றொரு "கதாநாயகி" பாத்திரம் பாலிவுட் திரைப்பட தயாரிப்பாளரிடமிருந்து இவருக்கு வழங்கப்பட்டது. தயாரிப்பாளர் தனது தனிப்பட்ட காரணங்களுக்காக ஒரு கதாநாயகியை தனது படத்தில் இருந்து நீக்கிவிட்டார் என்பதையும், இதனால் இந்த வாய்ப்பு தனக்கு கொடுக்கப்பட்டது என்பதையும் அறிந்த சூர்யகாந்தம், "மற்ற கலைஞர்களின் மகிழ்ச்சியின்மையால் என்னால் வாழ முடியாது" என்று வாய்ப்பை நிராகரித்தார். இதைத் தொடர்ந்து தெலுங்கில் *கோடாரிகம்* என்ற படத்தில் நடித்தார். இது இவருக்கு புதிய வெற்றியை தந்தது. இயக்குனர்கள் பி. நாகி ரெட்டியும், சக்ரபாணியும் சூர்யகாந்தம் இல்லாமல் படம் எடுக்க மாட்டார்கள். என். டி. ராமராவ், அக்கினேனி நாகேஸ்வர ராவ் மற்றும் எஸ். வி. ரங்காராவ் ஆகியோர் நடித்த *குண்டம்மா கதை* என்ற திரைப்படத்தை இவர்கள் தயாரித்தனர். இதில் குண்டம்மாவின் முக்கியக் கதாபாத்திரத்தில் சூர்யகாந்தம் நடித்தார். இப்படம் வணிக ரீதியாக வெற்றி பெற்றது.
# சூர்யகாந்தம் (நடிகை)

## விருதுகள் மற்றும் பட்டங்கள்

### விருதுகள்

- மகாநதி சாவித்திரி நினைவு விருது
- பத்மாவதி மகிளா பல்கலைக்கழகம் கௌரவ முனைவர் பட்டம்
# சூர்யகாந்தம் (நடிகை)

## விருதுகள் மற்றும் பட்டங்கள்

### பட்டங்கள்

- கய்யாலி அட்டா
- சகஜ நாடக கலா சிரோமணி
- ஹாஸ்ய நாத சிரோமணி
- பஹுமுக நடன பிரவீணா
- ரங்கஸ்தலா சிரோமணி
- அருங்கலை மாமணி (தமிழ்)
# காரட் (நிறை)

**காரட்** அல்லது **கரட்** (*carat / ct*) என்பது இற்குச் சமமான நிறை அலகு ஆகும். ஆபரண அளவையிவ் பயன்படும் இது, இரத்தினக்கற்களையும் முத்துக்களையும் அளவிடப்பயன்படுகிறது. தற்போதைய வரையறை, சில நேரங்களில் "மெட்ரிக் காரட்" என அழைக்கப்படுகிறது. 1907 ஆம் ஆண்டில் எடைகள் மற்றும் அளவீடுகள் பற்றிய நான்காவது பொது மாநாட்டில் ஏற்றுக்கொள்ளப்பட்டது. அதன்பிறகு உலகெங்கிலும் உள்ள பல நாடுகளில் ஏற்றுக்கொள்ளப்பட்டது. காரட் 2 மி.கி. இன் 100 புள்ளிகளாக பிரிக்கக்கூடியது.
# திப்ரா மக்கள்

**திரிபுரா அல்லது திரிபுரி அல்லது திப்ரா மக்கள்**வடகிழக்கு இந்தியாவில் உள்ள திரிபுரா மாநிலத்தில் வாழும் மலைவாழ் பழங்குடி மக்கள் ஆவார். இம்மக்களின் முன்னோர்களான மாணிக்கிய வம்சத்தினர் 1400 முதல் 1949 முடிய திரிபுரா இராச்சியத்தை ஆண்டனர்.
# திப்ரா மக்கள்

## வரலாறு

திரிபுரா மாநிலத்தின் பூர்வகுடி மக்களான திரிபுரி மக்கள் சொந்த தனித்துவமான வளமான கலாச்சாரம், பாரம்பரியம் மற்றும் வரலாற்றைக் கொண்டுள்ளனர். 1512ம் ஆண்டில் மாணிக்கிய வம்சத்தின் திரிபுரி இராச்சிய மக்கள், முகலாயப் படைகளை வென்றனர். பிரித்தானிய இந்தியாவின் ஆட்சியில் திரிபுரா இராச்சித்தினர் சமஸ்தானமாக ஆட்சி செய்தனர். இந்தியப் பிரிவினைக்குப் பின்னர் இந்த இராச்சியம் திரிபுரா மாநிலமாக மாறியது.
# திப்ரா மக்கள்

## மொழி

திரிபுரி மக்கள் திபெத்திய-பர்மிய குடும்பத்தைச் சேர்ந்த திரிபுரி மொழியை பேசுகின்றனர். திரிபுரா மாநிலத்தின் அலுவல் மொழி திரிபுரி மொழி ஆகும். திரிபுரி மொழி பேசுவோர் இந்தியாவில் ஒரு மில்லியனுக்கும் அதிகமானவர்கள் உள்ளனர். திரிபுரி மொழியை எழுதுவதற்கு வங்காள மொழி எழுத்துக்களைப் பயன்படுத்துகின்றனர்.
# திப்ரா மக்கள்

## சமயம்

திரிபுரி மக்களில் இந்து சமயத்தைப் பின்பற்றுபவர்கள் 93.6% ஆகவும், கிறித்துவத்தை பின்பற்றுபவர்கள் 6.4% ஆகவுள்ளனர்.
# திப்ரா மக்கள்

## சமுதாயம்

இந்திய அரசு மற்றும் திரிபரா மாநில அரசுகள் கல்வி, பொருளாதார முன்னேற்றத்திற்காக பூர்வகுடி திரிபுரி மக்களை பட்டியல் பழங்குடி வகுப்பில் வைத்து இடஒதுக்கீடு போன்ற சலுகைகள் வழங்குகிறது. இம்மக்கள் மலைப்பகுதிகளில் சிறு சிறு குழுக்களாக வாழ்கின்றனர். தங்களில் ஓருவரை தலைவராகக் கொண்டுள்ளனர்.
# திப்ரா மக்கள்

## நாட்காட்டி

திரிபுரி மக்கள் 12 மாதங்கள் மற்றும் 7 நாட்கள் கொண்ட சந்திர-சூரிய நாட்காடியான *திரிபுராப்த* எனும் நாட்காட்டியை பின்பற்றுகிறார்கள். திரிபுரி புத்தாண்டு இளவேனிற்காலத்தில் ஏப்ரல் 14/15 அன்று கொண்டாடுகிறார்கள். திரிபுரி மக்கள் சகாப்தம் மாணிக்கிய வம்சத்தினர் கிபி 1400ல் திரிபுரா இராச்சியம் தொடங்கியதிலிருந்து ஆரம்பிக்கிறது.
# திப்ரா மக்கள்

## உணவு

திரிபுரா மக்கள் மலைகளில் கிடைக்கும் காய்கறி உணவுகளை விரும்பி உண்பர். இவர்களின் பாரம்பரிய உணவுப் பட்டியலில் இளம் மூங்கில் தண்டால் செய்த மோயா அல்லது மூயா எனும் உணவு மிகவும் பிரலபலம் ஆகும்.இவர்களின் அன்றாட உணவில் மீன் கறியுடன், அரிசி சாதம் இன்றியமையாததாகும்.
# திப்ரா மக்கள்

## திருவிழாக்கள்

### புத்தாண்டு

**பியுசு** எனும் *திரிபுரி புத்தாண்டு* ஆண்டு தோறும் ஏப்ரல் 14/15 நாளில் கொண்டாடப்படுகிறது.
festival is the two long day festival இத்திருவிழாவிற்குப் பின்னர் மக்கள் வேளாண்மைப் பணிகள் துவங்குகின்றனர்.
# திப்ரா மக்கள்

## திருவிழாக்கள்

### ஹங்கராய் திருவிழா

அறுவடைத் திருவிழாவான *ஹங்கராய் திருவிழா*வை திரிபுரி மக்கள் வெகு சிறப்பாக கொண்டாடுகின்றனர். இத்திருவிழாவின் போது மக்கள் கடவுள்களுக்கு பலி மற்றும் உணவுகள் படையலிட்டு வழிபாடுகின்றனர்.
# திப்ரா மக்கள்

## திரிபுரி மக்களின் விளையாட்டு

திரிபுரி மக்கள் பாரம்பரிய விளையாட்டாக *பைத்* எனும் விளையாட்டை விளையாடுகின்றனர். இது தமிழ்நாட்டின் ஆடு புலி ஆட்டம் போன்றதே. தற்போதைய இளம் தலைமுறையினர் கால்பந்தாட்டம் மற்றும் துடுப்பாட்டம் ஆடுகின்றனர்.
# திப்ரா மக்கள்

## அரசியல்

திப்ரா பழங்குடி மக்கள் தங்களின் அரசியல் கட்சிகளாக திரிபுரா பூர்வகுடிகள் முன்னேற்ற மண்டலக் கூட்டணி மற்றும் திரிபுரா பூர்வகுடி மக்கள் முன்னணியைக் கொண்டுள்ளனர். இருப்பினும் பாரதிய ஜனதா கட்சி, பொதுவுடமைக் கட்சிகள் மற்றும் இந்திய தேசிய காங்கிரசு கட்சிகளில் உள்ளனர்.
# திப்ரா மக்கள்

## அரசியல்

### அரசியல்வாதிகள்

- மாணிக் சாகா - திரிபுரா முதலமைச்சர், 2022 முதல் தற்போது வரை - பாரதிய ஜனதா கட்சி
- மாணிக் சர்க்கார் - திரிபுரா முன்னாள் முதலமைச்சர் (1998 - 2008), இந்தியப் பொதுவுடமைக் கட்சி (மார்க்சிஸ்ட்)
- ரஞ்சித் தேபர்பர்மா - தலைவர், திரிபுரா புலிப்படை
- பிஜாய் குமார் ஹர்ன்காகல், திப்ராலாந்து போராளி
- பிஸ்வாமோகன் டெபர்பர்மா, திப்ராலாந்து போராளி
# திப்ரா மக்கள்

## இதனையும் காண்க

- மாணிக்கிய வம்சம்
- திரிபுரா இராச்சியம்
- திப்ராலாந்து
- திரிபுரி மொழி
- திரிபுரா பழங்குடியின வட்டாரங்களுக்கான தன்னாட்சி மாவட்டக் குழு  
- இந்தியாவின் பட்டியலிடப்பட்ட பழங்குடிகள்